Author: administrator
Last saved by: Benová Timea
Company: Abyss

Predkladacia správa

Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 339/2008 Z. z. o poskytovaní pomoci na podporu spotreby mlieka a mliečnych výrobkov pre deti v materských školách, pre žiakov na základných školách a pre žiakov na stredných školách v znení neskorších predpisov vypracovalo Ministerstvo pôdohospodárstva a rozvoja vidieka Slovenskej republiky ako iniciatívny návrh.

Návrh nariadenia vlády sa predkladá z dôvodu, že výrobok „polotučné mlieko ochutené s vitamínmi, ultravysokotepelne ohriate (UHT)“, uvedený v prílohe č. 1 nariadenia vlády Slovenskej republiky č. 339/2008 Z. z. o poskytovaní pomoci na podporu spotreby mlieka a mliečnych výrobkov pre deti v materských školách, pre žiakov na základných školách 
a pre žiakov na stredných školách v znení neskorších predpisov  pod p. č. 9, sa v Slovenskej republike nevyrába pod názvom „polotučné mlieko ochutené s vitamínmi, ultravysokotepelne ohriate (UHT)“.  Vzhľadom na uvedenú skutočnosť sa navrhuje upraviť názov výrobku v prílohe č. 1 nariadenia vlády Slovenskej republiky č. 339/2008 Z. z. v znení neskorších predpisov pod p. č. 9 na „polotučné mlieko ochutené s vitamínmi“, ktorý môže byť dodávaný do školských zariadení zapojených do programu „školské mlieko“. 

Návrh nariadenia vlády nebude mať vplyv na rozpočet verejnej správy, na podnikateľské prostredie, nebude mať  sociálne vplyvy, vplyvy na životné prostredie a ani vplyvy na informatizáciu spoločnosti.
Návrh  nariadenie vlády je v súlade s Ústavou Slovenskej republiky, ústavnými zákonmi, zákonmi a ostatnými všeobecne záväznými právnymi predpismi, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právnymi aktmi Európskej únie.
Návrh nariadenia vlády nebude predmetom vnútrokomunitárneho pripomienkového konania.
Účinnosť nariadenia vlády sa navrhuje od 1. februára 2014.
Návrh nariadenia vlády bol  predmetom riadneho medzirezortného pripomienkového konania. Vyhodnotenie uplatnených pripomienok je súčasťou predkladaného materiálu. Na rokovanie Legislatívnej rady vlády Slovenskej republiky sa predkladá bez rozporov.